Főszerepet kapott a Jeff Nichols által rendezett "Éjféli látomás" című filmben, melynek premierje 2016. március 18-án volt. Szerepelt Martin Scorsese 2016-ban bemutatott "Némaság" című filmjében. Főszerepet kapott Jim Jarmusch 2016-os filmjében a "Paterson"ban. Ezen film premierje a 2016-os cannes-i fesztiválon volt, majd 2016. decemberében mutatták be világszerte a mozikban. Szerepéért a Time magazin korunk egyik legjobb színészének nevezte. Clyde szerepében tűnik fel a 2017 augusztusában bemutatott "Logan Lucky – A tuti balhé" című vígjátékban, melyben Channing Tatum és Daniel Craig alakítja a másik két főszerepet. Ismételten eljátszotta Kylo Ren szerepét a ""ben, amelyet 2017. december 14-én mutattak be a magyar mozik. A filmben nyújtott alakítását számos kritikus dicsérte, többen a trilógia legjobb szereplőjeként emlegették.